**Information om behandling af dine personoplysninger**

Privatinstitutionen Vandpytten (herefter institutionen) har, som dataansvarlig, pligt til at oplyse dig om behandlingen af de personoplysninger, som institutionen behandler om dig[[1]](#footnote-1). Hvis du har spørgsmål til behandlingen eller, hvis du ønsker at gøre brug af dine rettigheder, kan du rette henvendelse til den daglige leder, alternativt pr. e-mail: Kontakt@vandpytten.dk

**Identitet** Institutionens oplysninger er Privatinstitutionen Vandpytten, CVR.NR. 35 42 08 35, Skatmestervej 8, 3400 Hillerød.

**Formål** Institutionen behandler overordnet dine personoplysninger med henblik på vurderingen af, hvorvidt institutionen kan tilbyde dig en stilling, herunder til brug for underliggende formål:

* at kunne korrespondere med dig, herunder indkaldelse til uddybende samtale, meddele svar på jobansøgning etc.,
* at opbevare dokumentation til brug for en eventuel tvist,
* at overholde institutionens pligter i henhold til dansk lovgivning, såsom iagttagelse af databeskyttelseslovgivningen.

**Grundlag for** Institutionens behandling af dine personoplysninger baseres på databeskyttelsesforordningens artikel 6.

**behandling** Institutionens behandling af dine *almindelige*, herunder eventuelle *fortrolige* personoplysninger, sker med henblik på overholdelse af institutionens retlige forpligtelser[[2]](#footnote-2), institutionens forfølgelse af dets legitime interesser[[3]](#footnote-3) samt dit givne samtykke til institutionens behandling af din ansøgning[[4]](#footnote-4).

Institutionen vil behandle dit *CPR-nr*.[[5]](#footnote-5), dine *følsomme personoplysninger[[6]](#footnote-6)* og *oplysninger om strafbare forhold[[7]](#footnote-7)*, hvis din onansøgning indeholder sådanne oplysninger. I så fald vil institutionens behandling af disse oplysninger ske på baggrund af dit givne samtykke.

**Legitime** Som anført ovenfor behandler institutionen nogle af dine *almindelige* personoplysninger på baggrund af en

**interesser** interesseafvejning (kaldet interesseafvejningsreglen). De legitime interesser, der begrunder behandlingen er følgende:

1. institutionens interesse i at kunne vurdere, hvorvidt institutionen kan tilbyde dig en stilling,
2. institutionens interesse i at kunne korrespondere med dig,
3. institutionens interesse i opbevaringen af dokumentation til en eventuel tvist.

Dine interesser, grundlæggende rettigheder- og frihedsrettigheder, går ikke forud for institutionens førnævnte legitime interesser.

**Andre kilder** Hvis institutionen påtænker, at indhente referencer fra din tidligere eller nuværende arbejdsgiver, vil institutionen forinden indhente dit samtykke. I den forbindelse vil du få oplyst, hvilke kategorier af personoplysninger, som indhentelsen vil vedrører.

Institutionen vil indsamle og i relevant omfang anvende oplysninger, som du selv har offentliggjort om dig selv på sociale medier (LinkedIN, Facebook, Instagram), i vurderingen af, hvorvidt institutionen kan tilbyde dig en stilling[[8]](#footnote-8). Institutionen vil alene indsamle de oplysninger, der er saglige og proportionale i forhold til institutionens rekrutteringsproces. Oplysningerne udgør følsomme-[[9]](#footnote-9) og almindelige personoplysninger[[10]](#footnote-10).

**Modtagere** Vi behandler din jobansøgning i fortrolighed, og der vil ikke ske videregivelse af dine oplysninger.

**Opbevaring** Institutionen vil kontinuerligt under og efter rekrutteringsprocessen foretage en vurdering af, hvornår

**slettefrister** opbevaringen af dine personoplysninger helt eller delvist ikke længere er nødvendig i forhold til formålene, som dine enkelte personoplysninger oprindeligt blev indsamlet til.

Formålene med behandlingen af dine personoplysninger er beskrevet oven for.

Din jobansøgning samt eventuelt indhentede oplysninger fra sociale medier samt referencer vil blive slettet efter en periode på 6 måneder, regnet fra tidspunktet for institutionens modtagelse af din ansøgning. Dog vil dine personoplysninger, som indgår i institutionens dokumentation for efterlevelse af databeskyttelseslovgivningen opbevares i 5 år[[11]](#footnote-11).

Førnævnte slettefrister kan fraviges, såfremt en helhedsvurdering af samtlige relevante forhold tilsiger andet. Til fastlæggelsen af tidsrummet vil følgende kriterier tillægges betydning:

* Hvorvidt institutionen har et dokumentationsbehov overfor dig eller tredjemand, herunder med henblik på at et retskrav kan fastlægges, gøres gældende eller forsvares.
* Hvorvidt opbevaringen af dine personoplysninger er nødvendigt af hensyn til behandlingen samt det formål, hvortil oplysningerne er indsamlet til.
* Din interesse i at personoplysningerne slettes.

**Rettigheder** Ret til indsigt: Du har ret til at få indsigt i de oplysninger, som institutionen behandler om dig samt en række yderligere obligatoriske oplysninger i henhold til databeskyttelsesforordningens artikel 15.

Ret til berigtigelse (rettelse): Du har i nogle tilfælde ret til at få berigtiget urigtige oplysninger, som institutionen har tilknyttet dig.

Ret til sletning: Du har i særlige tilfælde ret til at få slettet personoplysninger, forinden tidspunktet for institutionens generelle slettefrister indtræffer.

Ret til begrænsning af behandling: Du har i visse tilfælde ret til at få behandlingen af personoplysninger, som institutionens har tilknyttet dig.

Hvis du har ret til at få begrænset behandlingen, må institutionen fremover alene behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

Ret til indsigelse: Du har i visse tilfælde ret til at gøre indsigelse mod institutionens ellers lovlige behandling af dine personoplysninger.

Ret til at få transmitteret oplysninger (dataportabilitet): Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført personoplysningerne fra én dataansvarlig til en anden uden hindring.

**Klage?** Du har ret til at indgive en klage til Datatilsynet, såfremt du er utilfreds med den måde, som institutionen behandler dine personoplysninger på.

Du finder Datatilsynets kontaktoplysninger på [www.datatilsynet.dk](http://www.datatilsynet.dk).

1. Institutionens oplysningspligt følger af databeskyttelsesforordningens artikel 13. [↑](#footnote-ref-1)
2. Behandlingsgrundlaget følger af Databeskyttelsesforordningens artikel 6, stk. 1, litra c, hvormed de personoplysninger, der er nødvendig for institutionens overholdelse af dets legale pligter, kan behandles. [↑](#footnote-ref-2)
3. Behandlingsgrundlaget følger af Databeskyttelsesforordningens artikel 6, stk. 1, litra f. Grundlaget forklares nedenfor under punktet ”Legitime interesser”. [↑](#footnote-ref-3)
4. Behandlingsgrundlaget følger af Databeskyttelseslovens § 12, hvormed de personoplysninger, som du på eget initiativ har sendt til institutionen er fremsendt med dit samtykke. [↑](#footnote-ref-4)
5. Institutionens retsgrundlag for behandling af dit CPR-nr. følger af Databeskyttelseslovens § 11, stk. 2, nr. 2. [↑](#footnote-ref-5)
6. Institutionens retsgrundlag for behandling af dine følsomme personoplysninger følger af Databeskyttelsesforordningens artikel 9, stk. 2, litra a, jf. artikel 6, stk. 1, litra a, Databeskyttelseslovens § 12, stk. 3. [↑](#footnote-ref-6)
7. Institutionens retsgrundlag for behandling af oplysninger om strafbare forhold om dig følger af Databeskyttelseslovens § 8, stk. 3, 1. pkt. [↑](#footnote-ref-7)
8. Behandlingsgrundlaget følger af Databeskyttelsesforordningens artikel 6, stk. 1, litra f samt artikel 9, stk. 2, litra e. [↑](#footnote-ref-8)
9. Databeskyttelsesforordningens artikel 9, stk. 2, litra e. [↑](#footnote-ref-9)
10. Databeskyttelsesforordningens artikel 6, stk. 1, litra f. [↑](#footnote-ref-10)
11. Databeskyttelseslovens § 41, stk. 7. [↑](#footnote-ref-11)